તમને જાણીને નવાઈ લાગશે કે, બધાં ફળોમાં જુદી જુદી જાતનાં ખનીજો, ક્ષારો, તત્ત્વો બધાંમાં જુદી જુદી રીતે ભરેલાં છે. તેમ સૌથી વધારે તત્ત્વો કુદરતે કેળામાં ઠાલવ્યાં છે. એ રીતે તત્ત્વોની બાબતમાં બધાં ફળો કરતાં કેળાંનો પહેલો નંબર આવે છે. કેળામાં મલ્ટિ-વિટામિન્સ ઉપરાંત કેલ્શિયમ, લોહ, ફોસ્ફરસ, મેન્ગેનીઝ, પોટેશિયમ, સોડિયમ, સલ્ફર વગેરે અનેક જાતનાં તત્ત્વો અને સત્ત્વોથી આ સસ્તું, સામાન્ય ફળ ભરપૂર છે અને તેમાં રહેલું રર ટકા ગ્લુકોઝ એવી જાતનું છે કે આંતરડામાં એટલું સહેલાઈથી પચી જાય છે કે તેનાથી પેટમાં કોઈ વિકૃતિ પેદા થતી નથી એટલે જ આ ફળને સાધારણ માણસનો લીલો હલવો કહી શકાય.